**Organizacije za ljudska i digitalna prava iz sedam zemalja EU upozoravaju na nezakonite metode online oglašavanja kod aplikacija za upoznavanje**

*04. ožujka 2020., Berlin* – Slijedom poziva organizacije *Civil Liberties Union for Europe (Liberties)*, jedanaest organizacija za ljudska i digitalna prava u sedam zemalja EU zatražilo je od svojih lokalnih agencija za zaštitu podataka (DPA) da istraže kršenje GDPR-a u koje su uključeni *Grindr*, *Tinder* i *OkCupid*. Među državama koje su se priključile kampanji su Hrvatska, Njemačka, Italija, Mađarska, Slovenija, Španjolska i Švedska.

Među njima su i Centar za mirovne studije i Gong, koji su danas poslali dopis Agenciji za zaštitu osobnih podataka.

Utvrđeno je da određene mobilne aplikacije za upoznavanje i praćenje ciklusa prikupljaju osjetljive informacije, uključujući točnu lokaciju korisnika, seksualnu orijentaciju, religiozna i politička uvjerenja te druge osobne podatke koje zatim prosljeđuju brojnim trećim tvrtkama u ekosustavu oglašivačke tehnologije. Masovni komercijalni nadzor može i direktnije ugroziti temeljna prava i slobode, pa je primjerice, u Egiptu policija koristila *Grindr* kako bi pronašla i uhitila homoseksualne osobe.

“Obični korisnici mobitela nemaju značajan način na koji sebe ili društvo mogu zaštiti od posljedica eksploatacije podataka i masovnog komercijalnog nadzora. Te posljedice mogu biti vrlo ozbiljne - od izlaganja ljudi fizičkoj opasnosti do potkopavanja slobode izražavanja u našim društvima. Vrijeme je da nacionalna tijela za provedbu zakona osiguraju da adtech industrija promijeni svoje postupanje i počne poštivati GDPR”, rekla je **Orsolya Reich**, viša suradnica za privatnost u *Libertiesu*.

Inicijativa se temelji na izvješću pod naslovom ["Izvan kontrole"](https://www.forbrukerradet.no/out-of-control/) Norveškog vijeća za potrošače (NCC) i njihova istraživačkog partnera NOYB, organizacije za digitalna prava iz Austrije.

*Liberties je predvodio sličan istup u 14 zemalja EU u lipnju 2019. godine – protiv Googlea i IAB-a koji su kršili GDPR tako što su koristili oglašivačku metodu real-time bidding. Za više informacija, molimo pogledajte* [*stranicu*](https://www.liberties.eu/en/campaigns/stop-spying-on-us-fix-ad-tech-campaign/307) *kampanje #StopSpyingOnUs.*

Za više detalja o kampanji, molimo kontaktirajte:  
**Orsolya Reich**  
*Advocacy Officer za privatnost – Liberties*

[o.reich@liberties.eu](mailto:o.reich@liberties.eu)

Za dodatna pitanja o *Libertiesu*, molimo kontaktirajte:  
**Vanja Prokic**  
*Odnosi s javnošću – Liberties*  
[v.prokic@liberties.eu](mailto:v.prokic@liberties.eu)